**4/1/2017**

**Ενημερωτικό ΔΕΛΤΙΟ ΤΥΠΟΥ – GAIA ΕΠΙΧΕΙΡΕΙΝ**

Καθώς η λειτουργία των πιστοποιημένων φορέων διαχείρισης αιτήσεων ΟΣΔΕ αποτελεί επίκαιρο δημόσιο θέμα, η GAIA ΕΠΙΧΕΙΡΕΙΝ ενημερώνει ότι έχει αναλάβει σχετικές πρωτοβουλίες συζήτησης και ενημέρωσης προκειμένου τα Κέντρα Εξυπηρέτησης Αγροτών (ΚΕΑ) να συμβάλλουν στον μηδενισμό των απωλειών των επιδοτήσεων αυτών πους τις δικαιούνται.

Στο ίδιο πλαίσιο, η GAIA ΕΠΙΧΕΙΡΕΙΝ ως Φορέας Συντονισμού του έργου υποβοήθησης των αγροτών για την υποβολή της δήλωσης ΟΣΔΕ, υποβάλει στον ΟΠΕΚΕΠΕ σε ετήσια βάση **απολογιστική έκθεση λειτουργίας των πιστοποιημένων Φορέων Α’ και Β΄ Βαθμού**. Αποτιμώντας τις λειτουργικές και οργανωτικές πτυχές του έργου, η GAIA ΕΠΙΧΕΙΡΕΙΝ καταθέτει κάθε χρόνο τεκμηριωμένες προτάσεις για την περαιτέρω αναβάθμιση των παρεχομένων υπηρεσιών προς τους πιστοποιημένους φορείς που συμβάλουν αποφασιστικά: α) στην έγκαιρη συλλογή των αιτήσεων, β) στην αναβάθμιση των δυνατοτήτων εκτέλεσης και ελέγχου της διαδικασίας αποσφαλμάτωσης, γ) στον αποτελεσματικότερο συντονισμό των φορέων και δ) στην καλύτερη εποπτεία και αξιολόγηση των φορέων από τον ΟΠΕΚΕΠΕ.

Επιπρόσθετα, η GAIA ΕΠΙΧΕΙΡΕΙΝ ανακοινώνει ότι διακόπτει τη συνεργασία της με τα Κέντρα Εξυπηρέτησης Αγροτών που λειτουργούν υπό τον «Αγροτικό Συνεταιρισμό Λιβαδειάς Ο ΑΙΧΜΕΑΣ» και τον «Αγροτικό Συνεταιρισμό Επεξεργασίας & Εμπορίας Αγροτικών Προϊόντων Παραγωγών Αγρινίου ‘’ΕΝΩΣΗ ΑΓΡΙΝΙΟΥ’’». Σε αυτές τις περιοχές σύντομα θα λειτουργήσουν νέα ΚΕΑ υπό την εποπτεία διαφορετικών συνεταιρισμών.

Για οποιαδήποτε ερώτηση ή πληροφορία μπορείτε να στείλετε e-mail στο marketing@c-gaia.gr ή να καλείτε στο 2130187300. (κα Πολυμενάκου)